мотиви

към

Проект на Наредба за изменение на Наредба № РД - 02 - 20 - 4 от 2016 г. за предоставяне на услуги от кадастралната карта и кадастралните регистри

Проектът на Наредба за изменение на Наредба № РД - 02 - 20 - 4 от 2016 г. за предоставяне на услуги от кадастралната карта и кадастралните регистри (Наредба № РД - 02 - 20 - 4 от 2016 г.) е разработен, поради изтичане на срока по §4, ал. 2 от преходните и заключителни разпоредби (ПЗР) на Наредба № РД - 02 - 20 - 4 от 2016 г. Съгласно цитираната разпоредба, в срок до 31.12.2020 г., Агенцията по геодезия, картография и кадастър (АГКК) следва да създаде функционалности в информационната система на кадастъра, които да осигурят прилагането на наредбата, в частта относно предоставяне на услугите по начин и съдържание, съгласно Наредба № РД - 02 - 20 - 4 от 2016 г.

С проекта на наредба, срокът, предвиден в § 4, ал. 2 от ПЗР на Наредба № РД - 02 - 20 - 4 от 11.10.2016 г., се удължава до 31.12.2023 г., което се налага, поради необходимостта от време за привеждане на информационната система на кадастъра в съответствие с нормативните промени, извършени с Наредба № РД - 02 - 20 - 4 от 2016 г. (oбн. ДВ, бр. 83 от 2016 г.).

АГКК е предприела необходимите действия за изпълнение на срока по § 4, ал. 2 от ПЗР на Наредба № РД - 02 - 20 - 4 от 2016 г., както следва: с Решение № РД-19-33 от 13.10.2016 г. на изпълнителният директор на АГКК е открита процедура за възлагане на обществена поръчка с предмет „Усъвършенстване на работните процеси за предоставяне на електронни административни услуги и развитие на информационните системи на кадастъра“.

Поради многократни обжалвания на процедурата пред Комисията за защита на конкуренцията и пред ВАС, довело до значително забавяне в провеждането ѝ, както и това, че документацията не отразява и настъпилите съществени промени в законодателството, които са приложими към поръчката, същата е морално остаряла, а техническата спецификация отразява състоянието на системите на кадастъра от 2016 година. С Решение № РД-19-1(5)/12.08.2020 г. на изпълнителния директор на АГКК процедурата по обществената поръчка, в частта на обособена позиция № 1 „Усъвършенстване на работните процеси за предоставяне на електронни административни услуги и развитие на информационните системи на кадастъра“, е прекратена.

С промени в Закона за електронното управление (обн. ДВ, бр. 94 от 2019 г., доп. ДВ, бр. 102 от 31.12.2019 г., в сила от 29.11.2019 г.), осъществяването на системната интеграция е възложено на „Информационно обслужване” АД. С Решение № 727/05.12.2019 г., Министерският съвет е определил АГКК за административен орган, който при изпълнение на своите функции, свързани с дейности по системна администрация, следва да възлага изпълнението на тези дейности на „Информационно обслужване” АД. АГКК има сключен Рамков договор № ИС-100/30.07.2020 г. със системния интегратор „Информационно обслужване“ АД, с предмет изпълнение на дейности по системна интеграция, чийто обхват включва предоставяне на услуги по изграждане, поддържане, развитие и наблюдение на работоспособността на информационните и комуникационните системи, използвани от АГКК. Съгласно сроковете по договора и план-графика към него, дейностите по възлагане, надграждане и внедряване на информационната система на кадастъра с необходимите функционалности, следва да приключат до 31.12.2023 г.

С приемането на проекта за изменение на Наредба № РД - 02 - 20 - 4 от 2016 г. се цели: осигуряване на необходимия срок за изпълнение на дейностите по договор № ИС-100/ 30.07.2020 г. за изграждане, поддържане, развитие и наблюдение на работоспособността на информационната система на кадастъра и за нейното внедряване в АГКК; създаване на гаранции за законосъобразност, правна сигурност и яснота при прилагането на § 4, ал. 2 от ПЗР на Наредба № РД - 02 - 20 - 4 от 2016 г.; удовлетвореност на потребителите на кадастрални услуги.

Проектът на Наредба за изменение на Наредба № РД - 02 - 20 - 4 от 2016 г. се издава на основание чл. 58, ал. 1 от Закона за кадастъра и имотния регистър.

За прилагане на предложения проект на наредба не са необходими финансови и други средства.

Проектът на Наредба за изменение на Наредба № РД - 02 - 20 - 4 от 2016 г. не въвежда изисквания на европейски директиви.

На основание Закона за нормативните актове, срокът за обществено обсъждане след публикуване проекта на наредба и мотивите на Портала за обществени консултации, на интернет страниците на Министерството на регионалното развитие и благоустройството и на Агенцията по геодезия, картография и кадастър, е 30 дни.